Komisijos reglamentas (EB) Nr. 1494/2003
2003 m. rugpjūčio 25 d.
2003/04 prekybos metams nustatantis supirkimo kainą, kurią sandėliavimo agentūros turi taikyti neperdirbtoms džiovintoms vynuogėms ir neperdirbtoms džiovintoms figoms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 453/2002 [2], ypač į jo 9 straipsnio 8 dalį,
kadangi:
(1) Kainos, kurią taikydamos sandėliavimo agentūros superka neperdirbtas džiovintas figas ir neperdirbtas džiovintas vynuoges, nustatymo kriterijai yra apibrėžti Reglamento (EB) Nr. 2201/96 9 straipsnio 2 dalyje, o sąlygos, kuriomis sandėliavimo agentūros superka ir tvarko produktus, yra nustatytos 1999 m. liepos 23 d. Komisijos reglamente (EB) Nr. 1622/1999, nustatančiame išsamias Tarybos reglamento (EB) Nr. 2201/96 dėl neperdirbtų džiovintų vynuogių ir neperdirbtų džiovintų figų saugojimo schemos taikymo taisykles [3]. Todėl džiovintų vynuogių supirkimo kaina 2003/04 prekybos metams turėtų būti nustatyta remiantis pasaulinių kainų kitimu, o džiovintų figų - minimalia kaina, nustatyta, 2003 m. rugpjūčio 18 d. Komisijosreglamente, 2003/2004 prekybos metams nustatančiame minimalią kainą, kuri gamintojams turi būti mokama už neperdirbtas džiovintas figas, ir pagalbos džiovintų figų gamybai dydį [4].
(2) Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003/2004 prekybos metams nustatoma tokia Reglamento (EB) Nr. 2201/96 9 straipsnio 2 dalyje nurodyta supirkimo kaina:
- EUR 378,54 už neperdirbtų džiovintų vynuogių neto toną,
- EUR 542,70 už neperdirbtų džiovintų figų neto toną,
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 25 d.